John Conyers

John CONYERS Jr. (n. la 16-an de majo 1929 - m. la 27-an de oktobro 2019) estis usona politikisto de la Demokrata Partio. Li servis en la Usona Ĉambro de Reprezentantoj de 1965 ĝis 2017, reprezentante la kongresan distrikton de Miĉigano, kiu kovras nordokcidentan Detrojton, Highland Park, Hamtramck kaj Dearborn.

Li servis en la Usona Kongreso dum 52 jaroj, atingo kiun nur manpleno da aliaj faris en usona historio. Kiam li estis unue elektita en 1964, li estis unu el ses nigrulaj reprezentantoj. Li venkis en ĉiu posta elekto kun solidaj plimultoj, ĝis 80% de la voĉoj en iuj elektoj. Li demisiis en 2017 meze de akuzoj pri seksa ĉikanado. 

 Kariero 
Conyers unue estis elektita al la Ĉambro de Reprezentantoj en la kongresaj elektoj de 1964. Li ekoficis la 3-an de januaro 1965. Ĉar li estis reelektita en ĉiuj postaj elektoj, inkluzive de tiu en 2016,  li povis daŭrigi servi en sia mandato. Lia plej lastatempa oficperiodo daŭras ĝis la 3-a de januaro 2019. Tio faras lin la plej longe servanta membro de la Ĉambro de Reprezentantoj. Kathleen Gray, "U.S. Rep. John Conyers leaves behind legacy of civil rights, racial justice", Detroit Free Press (December 5, 2017). Tio faris lin la Dekano de la Ĉambro de Reprezentantoj de Usono. En la historio de la plej longe servantaj membroj de la Kongreso, li nuntempe rangas kvara. Se la Usona Senato estas inkludita en ĉi tiu listo, li ankoraŭ rangas sepa inter la plej longe servantaj membroj de la Kongreso. Kiel reprezentanto, li vidis dek "sidantajn" (enoficintaj) usonajn prezidantojn. Lia tempo en la Kongreso inkluzivis la Vjetnaman Militon, la Civitanrajtan Movadon, la Watergate-skandalon, la teroristajn atakojn de la 11-a de septembro 2001, la Irakan Militon kaj la militan operacion en Afganio. Conyers estis gvida figuro en la Demokrata Partio kaj dum kelka tempo prezidanto de la Juĝkomitato de la Ĉambro de Reprezentantoj. Li estis membro de ĉi tiu komitato ĝis sia emeritiĝo en 2017. Dum sia longa tempo kiel kongresano, la numerado de lia kongresa distrikto ŝanĝiĝis plurfoje. Ĝis 1993, li reprezentis la 1-an kaj poste la 14-an kongresajn distriktojn de sia ŝtato en la Ĉambro de Reprezentantoj ĝis 2013.  Ekde la 3-a de januaro 2013, li estis la reprezentanto de la 13-a kongresa distrikto.

Conyers aperas en la dokumenta filmo Fahrenheit 9/11 de Michael Moore el 2004 dum la debato ĉirkaŭ la Patriot Act. Lia frapa citaĵo, "Ni ne legas la plej multajn el la leĝprojektoj", venas kiel respondo al la demando de Michael Moore pri kial la Patriot Act estis pasigita tiel rapide kaj sen la scio de la leĝdonantoj pri ĝia enhavo.

 Referencoj 

 Eksteraj ligiloj 

Kategorio:Usonaj politikistoj